section_heading: O klubu
paragraph_text: MNK "Cavtat" je osnovan 2001. godine, a osnivači su bili bivši nogometaši NK "Cavtat", koji je ranije ugašen. Klub je počeo igranjem u Županijskoj malonogometnoj ligi Dubrovačko-neretvanske županije, koja se igrala na području Konavala, Župe Dubrovačke i Rijeke Dubrovačke, a kasnije se proširila na cijelu županiju. "Cavtat" je postao najuspješniji klub lige i najuspješniji klub s područja Konavala. U sezoni 2010./11. su bili članovi 2. HMNL - Jug. <br> Klub je također nastupao na više malonogometnih turnira, uključujući i "Kutiju šibica".